Gabriela Mistral

Gabriela Mistral 1889-1957 Espanavaf tcileaf ezlopik Lucila de María del Perpetuo Socorro Godoy Alcayaga, suterotyolton gu Gabriela Mistral ( koblira ba 07/04/1889 koe Vicuña koe Tcilea, awalkera ba 10/01/1957 koe New York koe Tanarasokeem ) tir tcileafa suterotikya isu ayikyevik. Bak 1945 va Nobel Suterotafo Poradro seotar. Taneafa ezla Lucila de María koe Vicuña widavama valente Tcilea tite Andes rodega ba 07/04/1889 koblir. Tavesik gadikye va yasa jovler viele ina tir oxam bardafa. Yasa banvielu wavdon blir. Soe ina va bema konakedje ronobar. Tisa sanbalemdafa vanpir taves pomasik. Mali direfa tanda va taneafa ezla koe lizukafa fela ikayolton sanegar, don « Ensonaciones » is « Junto al Mar » is « Carta Intima ». Jotafa Lucila abdi Gabriela Lecturas para mujeres Bak 1906 Lucila tisa sanperdafa vanpir tavesik. Va Romeo Uta kelotaf unenik skedegar voxen ban in arti barda kser. Bata piza va inaf sutekseem di turestapar, i va grabom tulon tcalan gan beviuca is awalk. Bak 1914 Sonetos de Muerte ezlak va Juegos Florales poradro koe Santiago war. Banviele va intaf ikayolt narar, kozokeveson va yolt ke intaf toloy abdualban ezlopik : Gabriele d'Annunzio is Frédéric Mistral. Bak 1922 Mexikafa Elda ta Gaara va Gabriela yaner enide ina va bolk dem nevaxe is bema di korundar. Bak mil ilanacek, Desolación ezlak va walvedeyafa kiewatca trasir. Bak 1923, ezla ke Lecturas para Mujeres larma ( Belira ta ayikya ) va gadikyuca is gaara va rumeik divrozad. Va Ternura ( Krenuguca ) larma dem rumeikaf reiz kadimion sanegar, i va larma siskesa va alto ke ayikya. Nobel suterotafo poradro Gabriela Mistral vanpir tavesik va Espanava dene kotla ke Tcilea. Koe Tanarasokeem az Europa laxar aze va latinafa Amerika exuler. Wali 1925 is 1934 koe Franca is Italia blir ise va gruadafa dotegira ke Vedeyeemaf Seltom paker. Koe Madrid va Pablo Neruda ezlopik sekar. Bak 1929 Petronila Alcayaga gadya mulufter ; Gabriela bak 1938 va taneaf pak ke Tala neva puon di tarizar. Belundeem seotayan tuke ban sanegaks ta pomara va gadiskik ke espanafa wideytafa geja di zo kalfaver. Bak 1943 sanperdafe nutikye kser numen bata warzafa piza va Lagar ironokaf sanegaks tcalar. Bak 1945 ina tir taneaf suterotik ke latinafa Amerika gablen gu Nobel Suterotafo Poradro. Ise bak 1951 gu Vedeyafo Suterotafo Poradro ke Tcilea. Gabriela icde gedrafa watsa dum vo is inyona indiafa is euskadiafa xanta is gadikyuca is ayikyafa ravalduga ik ware rena is awalk suter. Turantayana gan jontika koyara, Gabriela Mistral va yona ironokafa tanda koe Tanarasokeem. Ba 10/01/1957 koe New York vetamulufter. Tcileafe bowere va barkafa vedeyafa sugawalkara kexir. Dere rupec ► Tcileaf suteroteem The Dinner Party Miwanikya (38-e deba) ( 3-e berk ) Nobel Suterotafo Poradro : 1945 Gabriela Mistral Koblira 07/04/1889, Vicuña, Tcilea Awalkera 10/01/1957, New York, Tanarasokeem Vedeyot Tcilea Ava Espanava Suterind Ezlopa Suterot Sonetos de la muerte (1914) Desolación (1922) Lecturas para mujeres (1923) Ternura (1924) Nubes blancas y breve descripción de Chile (1934) Tala (1938) Antología (1941) Lagar (1954) Recados contando a Chile (1957) Poema de Chile (1967, radimiawalkaf) Tuveli icde Suteroteem Rumeafa Lucila do veygadya Nobel Suterotafo Poradro 1901: Sully Prudhomme 02: Mommsen 03: Bjørnson 04: F. Mistral, Echegaray 05: Sienkiewicz 06: Carducci 07: Kipling 08: Eucken 09: Lagerlöf 10: Heyse 11: Maeterlinck 12: Hauptmann 13: Tagore 14: ⌂ 15: Rolland 16: Heidenstam 17: Gjellerup, Pontoppidan 18: ⌂ 19: Spitteler 20: Hamsun 21: France 22: Benavente 23: Yeats 24: Reymont 25: Shaw 26: Deledda 27: Bergson 28: Undset 29: Mann 30: Lewis 31: Karlfeldt 32: Galsworthy 33: Bunin 34: Pirandello 35: ⌂ 36: O'Neill 37: Martin du Gard 38: Buck 39: Sillanpää 40: ⌂ 41: ⌂ 42: ⌂ 43: ⌂ 44: Jensen 45: G. Mistral 46: Hesse 47: Gide 48: Eliot 49: Faulkner 50: Russell 51: Lagerkvist 52: Mauriac 53: Churchill 54: Hemingway 55: Laxness 56: Jiménez 57: Camus 58: Pasternak 59: Quasimodo 60: Saint-John Perse 61: Andrić 62: Steinbeck 63: Seferis 64: Sartre 65: Coloxov 66: Agnon, Sachs 67: Asturias 68: Kawabata 69: Beckett 70: Soljenitsin 71: Neruda 72: Böll 73: White 74: Johnson, Martinson 75: Montale 76: Bellow 77: Aleixandre 78: Singer 79: Elitis 80: Miłosz 81: Canetti 82: García Márquez 83: Golding 84: Seifert 85: Simon 86: Soyinka 87: Brodski 88: Maxfuz 89: Cela 90: Paz 91: Gordimer 92: Walcott 93: Morrison 94: Oe 95: Heaney 96: Szymborska 97: Fo 98: Saramago 99: Grass 2000: Gao 01: Naipaul 02: Kertész 03: Coetzee 04: Jelinek 05: Pinter 06: Pamuk 07: Lessing 08: Le Clézio 09: Müller 10: Vargas Llosa 11: Tranströmer 12: Mo 13: Munro 14: Modiano 15: Aleksievitc 16: Dylan 17: Ishiguro 18: Tokarczuk 19: Handke 20: Glück 21: Gurnah 22: Ernaux 23: Fosse